
				PATVIRTINTA
				Kupiškio rajono savivaldybės administracijos 
				direktoriaus 2022 m. sausio   d. įsakymu
				Nr. ADV-

PARAMOS MAISTO PRODUKTAIS IR ASMENS HIGIENOS PREKĖMIS IŠ EUROPOS PAGALBOS LABIAUSIAI SKURSTANTIEMS ASMENIMS FONDO KUPIŠKIO RAJONO SAVIVALDYBĖS GYVENTOJAMS TEIKIMO TVARKOS APRAŠAS

I SKYRIUS
BENDROSIOS NUOSTATOS

 	1. Paramos maisto produktais ir asmens higienos prekėmis iš Europos pagalbos labiausiai skurstantiems asmenims fondo Kupiškio rajono savivaldybės gyventojams teikimo tvarkos aprašas (toliau – Tvarkos aprašas) nustato kreipimosi dėl paramos maisto produktais ir asmens higienos prekėmis (toliau – parama) tvarką, fondo tikslinę asmenų grupę, kuriai parama gali būti skiriama bendra ar išimties tvarka, ir paramos teikimo organizavimą.
	2. Šiame Tvarkos apraše vartojamos sąvokos atitinka Europos pagalbos labiausiai skurstantiems asmenims fondo (toliau – Fondas) projektų, finansuojamų pagal laikinąją tvarką, ir Europos pagalbos labiausiai skurstantiems asmenims fondo projektų finansavimo sąlygų aprašo Nr. 5 bei Lietuvos Respublikos piniginės socialinės paramos nepasiturintiems gyventojams įstatyme vartojamas sąvokas.
	3. Fondo projekte Kupiškio rajono savivaldybė dalyvauja kartu su kita organizacija – labdaros ir paramos fondu „Maisto bankas“ (toliau – Maisto bankas).
	4. Kupiškio rajono savivaldybės administracijos seniūnijų (toliau – seniūnijos) seniūnai ir Kupiškio socialinių paslaugų centro (toliau – Centras) direktorius paskiria atsakingus darbuotojus už Fondo projekto įgyvendinimą. 
II SKYRIUS
KREIPIMASIS DĖL PARAMOS 

 	5. Dėl paramos Kupiškio mieste gyvenantys asmenys kreipiasi į Centrą. Seniūnijų gyventojai dėl paramos kreipiasi į seniūnijas pagal faktinę gyvenamąją vietą. Asmenys, įtraukti į gyvenamosios vietos nedeklaravusių asmenų apskaitą Kupiškio rajono savivaldybėje, dėl paramos kreipiasi pagal faktinę gyvenamąją vietą. Asmuo gali kreiptis raštu tiesiogiai ar pateikti  prašymą registruotu paštu.
 	6. Asmuo, norintis gauti paramą, užpildo Prašymą gauti Europos pagalbos labiausiai skurstantiems asmenims fondo paramą  (toliau – prašymas), kuriame nurodo duomenis apie bendrai gyvenančius asmenis, jų veiklos pobūdį, gaunamas pajamas bei kitą paramai gauti reikalingą informaciją ir pateikia seniūnijos ar Centro atsakingam darbuotojui. Prašymo forma Fondo paramai gauti yra tvirtinama socialinės apsaugos ir darbo ministro įsakymu kartu su projektų finansavimo sąlygų aprašu.
 	7. Asmenys, gaunantys socialinę pašalpą pagal Lietuvos Respublikos piniginės socialinės paramos nepasiturintiems gyventojams įstatymą, socialinę paramą mokiniams pagal Lietuvos Respublikos socialinės paramos mokiniams įstatymą ir atitinkantys sąlygas gauti piniginę socialinę paramą, taip pat globojami šeimose vaikai ir asmenys nuo 18 metų, kuriems paskirta globos (rūpybos) išmoka pagal Lietuvos Respublikos išmokų vaikams įstatymą, į paramos gavėjų sąrašus įrašomi seniūnijai ar Centrui pateikus užpildytą prašymą.
8. Lietuvos Respublikos Vyriausybei paskelbus karantiną ir (arba) valstybės lygio ekstremaliąją situaciją visoje Lietuvos Respublikos teritorijoje arba Kupiškio rajono savivaldybėje, Kupiškio rajono savivaldybės administracijos direktoriui paskelbus savivaldybės lygio ekstremaliąją situaciją Kupiškio rajono savivaldybėje, seniūnijų ir Centro darbuotojai duomenis, reikalingus prašymui užpildyti, gali surinkti nuotoliniu būdu. Pasibaigus karantinui ir (arba) valstybės ar savivaldybės lygio ekstremaliajai situacijai, iš asmenų, kurie buvo įtraukti į paramos gavėjų sąrašus karantino ir (arba) valstybės ar savivaldybės lygio ekstremaliosios situacijos laikotarpiu, pasirašytų prašymų neprašoma. 
 	9. Asmens prašymas galioja iki vienų kalendorinių metų (nuo n metų sausio 1 d. iki n metų gruodžio 31 d.), jeigu nepasikeitė asmens ir (ar) su juo bendrai gyvenančio (-ių) asmens (‑ų) padėtis.  Lietuvos Respublikos Vyriausybei paskelbus karantiną ir (arba) valstybės lygio ekstremaliąją situaciją visoje Lietuvos Respublikos teritorijoje arba Kupiškio rajono savivaldybėje, Kupiškio rajono savivaldybės administracijos direktoriui paskelbus savivaldybės lygio ekstremaliąją situaciją Kupiškio rajono savivaldybėje, asmens prašymo galiojimas pratęsiamas vieniems kalendoriniams metams (prašymai, pateikti nuo n – 1 metų gruodžio 1 d. iki n metų gruodžio 1 d., galioja iki n + 1 metų gruodžio 31 d.). Prašymo, kuris pateiktas ne šioje pastraipoje nurodytu laikotarpiu ir kurio galiojimas jau buvo pratęstas, galiojimas dar vieniems kalendoriniams metams gali būti pratęsiamas peržiūrėjus jame nurodytas asmens pajamas (prašymai, pateikti nuo n – 2 metų gruodžio 1 d. iki n – 1 metų gruodžio 1 d., galioja iki n + 2 metų gruodžio 31 d.). 
 	10. Pasikeitus asmens pajamoms, apie tai jis privalo informuoti seniūnijos ar Centro atsakingą darbuotoją. Seniūnijų ar Centro atsakingi darbuotojai turi iš anksto įspėti būsimą paramos gavėją dėl šio reikalavimo vykdymo. 
III SKYRIUS
TEISĖS Į PARAMĄ NUSTATYMAS

 	11. Fondo paramos tikslinė grupė – asmenys, kurių vidutinės pajamos per mėnesį neviršija 1,5 Lietuvos Respublikos Vyriausybės patvirtintų valstybės remiamų pajamų (toliau – VRP) dydžio per mėnesį. 
 	12. Teisę gauti paramą iš Fondo turi asmenys, kurių vidutinės mėnesio pajamos yra didesnės nei 1,5 VRP dydžio, bet neviršija 4 VRP dydžio, šiais išimties atvejais:
	12.1. kai asmuo yra neįgalus;
	12.2. kai asmens šeimoje yra neįgalių asmenų;
	12.3. kai asmuo yra pensinio amžiaus;
	12.4. benamystės, krizės, sunkios ligos, stichinės nelaimės, netekus maitintojo, nedarbo atvejais;
	12.5. kai šeima augina 3 ir daugiau vaikų;
	12.6. kai vaikus augina vienas iš tėvų;
	12.7. kai asmenims nuo 18 metų paskirta globos (rūpybos) išmoka;
	12.8. kitais atvejais rekomendavus socialiniam darbuotojui.
	13. Bendrai gyvenančių asmenų ar vieno gyvenančio asmens pajamos per mėnesį apskaičiuojamos vadovaujantis Lietuvos Respublikos piniginės socialinės paramos nepasiturintiems gyventojams įstatymu, išskyrus pajamas, gaunamas iš žemės ūkio veiklos, kurios skaičiuojamos tik pagal šios veiklos apskaitos dokumentus, netaikant pajamų nustatymo tvarkos  pagal Lietuvos Respublikos Vyriausybės ar jos įgaliotos institucijos patvirtintus žemės ūkio veiklos pajamų, įvertintų pagal sąlygines išlaidas, normatyvus arba pajamų normą hektarui žemės ūkio naudmenų. 	 
 	14. Kilus pagrįstiems įtarimams apie gautas nelegalias asmens pajamas ar apie pateiktus neteisingus duomenis arba apie tai, kad jie nuslepiami, patikrinus  ir surašius buities ir gyvenimo sąlygų patikrinimo aktą, parama gali būti neskiriama 3 mėnesius arba paskirta nutraukiama nuo to mėnesio, kada gauta informacija, pirmos dienos.
IV SKYRIUS
PARAMOS TEIKIMO ORGANIZAVIMAS
	 
 	15. Seniūnijų ir Centro atsakingi darbuotojai:
	15.1. priima prašymus ir reikiamus dokumentus, renka informaciją iš turimų duomenų bazių, patikrina ir nustato teisę į paramą, registruoja prašymus automatizuotos informacinės sistemos programoje PARAMA (toliau – programa PARAMA) priėmimo modulyje ir suveda duomenis apie prašantį paramos asmenį Socialinės paramos informacinės sistemos (toliau – SPIS) duomenų bazę, saugo juos 10 metų po visų sutarties įsipareigojimų įvykdymo;
	15.2. priėmę ir užregistravę naujus gyventojų prašymus, sudarytą paramos gavėjų sąrašą papildo, o pasikeitus bendrai gyvenančių asmenų (vieno gyvenančio asmens) šeimos sudėčiai, pajamoms, sąrašą koreguoja ir atnaujina;
	15.3. pagal suvestus į SPIS duomenis formuoja paramos gavėjų sąrašų elektronines ir popierines versijas pagal tuo metu galiojančią Lietuvos Respublikos socialinės apsaugos ir darbo ministro įsakymu patvirtintą sąrašo pavyzdinę formą;
15.4. iš anksto įspėja paramą pretenduojantį gauti asmenį (šeimą), kad apie pasikeitusią bendrai gyvenančių asmenų (vieno gyvenančio asmens) šeimos sudėtį, pajamas privalo informuoti paramos gavimo laikotarpiu seniūnijos ar Centro atsakingą darbuotoją;
	15.5. teikia informaciją gyventojams apie paramos prašymų priėmimą, skyrimą, teikimą, dalijimo organizavimą bei kitais su šios paramos teikimu susijusiais klausimais;
	15.6. pagal seniūnijų sudarytą grafiką paramos išdalijimą seniūnijų gyventojams organizuoja seniūnijų seniūnai, pagal Centro sudarytą grafiką miesto gyventojams –  Centro direktorius;
	15.7. išdalijus paramą, seniūnijų atsakingi darbuotojai seniūnijos paramos gavėjų sąrašus su parašais saugo seniūnijoje, miesto paramos gavėjų sąrašai su parašais saugomi Centre, kopijos – Maisto banke;
[bookmark: _GoBack]	15.8. perduoda Kupiškio rajono savivaldybės administracijos Socialinės paramos skyriui (toliau – Skyrius) informaciją apie prašančiųjų paramos skaičių, o Maisto banko atsakingam asmeniui – prašančiųjų paramos sąrašo elektroninę versiją iki einamojo mėnesio, po kurio bus dalijama parama,  13 dienos (kai dalijimas atliekamas vasario mėn., ne vėliau kaip iki sausio 25 d.);
	15.9. kiekvieno dalijimo pabaigoje, iki kito mėnesio 13 dienos programoje SPIS užpildo paslaugų suteikimo žurnalus apie išdalintą paramą ir pateikia Skyriui duomenis apie suteiktą paramą iš Fondo lėšų (toliau – Stebėsenos rodiklių ataskaita), kurios forma patvirtinta Lietuvos Respublikos socialinės apsaugos ir darbo ministro įsakymu. Skyrius Stebėsenos rodiklių ataskaitą pateikia Maisto bankui iki kito mėnesio 15 dienos;                                                                                                                                                  
	15.10. užtikrina SPIS suformuotų paramos gavėjų sąrašų teisingumą;
	15.11. užtikrina gautų fizinių ir (arba) juridinių asmenų duomenų pateikimą Europos socialinio fondo agentūrai ir kitoms Fondo projektą įgyvendinančioms ir prižiūrinčioms ir kontroliuojančioms institucijoms;
	15.12. užtikrina, kad paramą gautų tik labiausiai skurstantys asmenys;
	15.13. užtikrina duomenų ir dokumentų, pagrindžiančių kiekvieno paramos gavėjo priklausymą labiausiai skurstančių asmenų grupei, tinkamą saugojimą ir panaudojimą.
	16. Seniūnijų seniūnai atsako už seniūnijų gyventojams, o Centras – už Kupiškio miesto ir Kupiškio seniūnijos gyventojams (pagal nustatytas teritorijas) tinkamą paramos perdavimą paramos gavėjams ir asmenų pasirašymą Paramos gavėjų sąrašuose ar Nepanaudotų maisto produktų (likučių) ir Nepanaudotų būtinojo asmeninio vartojimo prekių (likučių) perdavimo–priėmimo aktuose.
	17. Paramos gavėjų popieriniai sąrašai su parašais ir Nepanaudotų maisto produktų (likučių) ir Nepanaudotų būtinojo asmeninio vartojimo prekių (likučių) perdavimo–priėmimo aktai su paramos gavėjų  ar atitinkamų organizacijų parašais seniūnijų gyventojų yra saugomi seniūnijose, miesto gyventojų – Centre, o kopijos – Maisto banke.
	18. Paramą gaunantys asmenys privalo seniūnijos ar Centro atsakingam darbuotojui per 10 darbo dienų raštu ar žodžiu pranešti apie bendrai gyvenančių asmenų ar vieno gyvenančio asmens pajamų pasikeitimus paramos gavimo laikotarpiu.
	19. Paramą, skirtą paramos gavėjams,  priima ir užtikrina jos saugų laikymą seniūnijose seniūnai, mieste – Centras.
	20. Paramos pristatymą į seniūnijas organizuoja Savivaldybės administracijos Ūkio skyrius ir Maisto bankas.
	21. Maisto bankas informuoja Savivaldybės administraciją apie paramos dalijimo pradžią ne vėliau kaip prieš 10 kalendorinių dienų.
	22. Savivaldybės administracija, suderinusi su Maisto banku, sudaro paramos dalijimo grafiką, kurį skelbia Savivaldybės interneto svetainėje, „Facebook“ paskyroje, informaciniuose stenduose.
	23. Seniūnijos informaciją apie paramos dalijimą skelbia informaciniuose stenduose ir kitose gyventojų lankomose vietose, Centras – savo interneto svetainėje, informaciniuose stenduose. 
	24. Už paramos išdalijimo organizavimą savo seniūnijos gyventojams atsakingi seniūnai,  miesto gyventojams – Centras. Sklandžiam paramos dalijimui seniūnai ir Centras gali pasitelkti visuomenei naudingos veiklos atlikėjus, kaimo bendruomenės narius.	 
	25. Asmuo, gavęs paramą, pasirašo seniūnijos ar Centro atsakingo darbuotojo sudarytame paramos gavėjų sąraše.
	26. Asmuo, du kartus neatvykęs atsiimti paramos, yra išbraukiamas iš paramos  gavėjų sąrašo.
	27. Parama seniūnijų ir miesto gyventojams išdalijama ne vėliau nei per 30 kalendorinių dienų nuo paramos dalijimo grafike nustatytos pirmos dienos.
	28. Jei per nustatytą laikotarpį paramos gavėjai paramos neatsiima, jie perduodami šio Tvarkos aprašo 30 punkte nustatyta tvarka.
	29. Skyriaus atsakingas darbuotojas ne vėliau kaip iki einamojo mėnesio, prieš kurį buvo teikiama parama, 15 dienos pateikia Maisto bankui Stebėsenos rodiklių ataskaitą.
	30. Nepanaudotą paramą (likučius), suderinus su Maisto banku ir surašius Nepanaudotų maisto produktų (likučių) perdavimo–priėmimo aktą ir (ar) Nepanaudotų būtinojo asmeninio vartojimo prekių (likučių) perdavimo–priėmimo aktą pagal Lietuvos Respublikos socialinės apsaugos ir darbo ministro patvirtintas formas, Centras – miesto gyventojams, o  seniūnijos – seniūnijų gyventojams gali perduoti:
	30.1. asmenims, kurie konkretaus paramos dalijimo metu turi teisę gauti Fondo paramą, tačiau į paramos gavėjų sąrašus buvo įtraukti po to, kai paramos gavėjų skaičius buvo perduotas Maisto bankui;
	30.2. asmenims, kurie konkretaus paramos dalijimo metu turi teisę gauti Fondo paramą, tačiau į paramos gavėjų sąrašus nebuvo įtraukti, nes paramos gavėjų sąrašų elektroninės versijos buvo pateiktos Maisto bankui. Tokiu atveju, likus paramos likučių, seniūnijos ar Centro atsakingas darbuotojas informuoja Maisto banko darbuotoją dėl papildomų asmenų teisės gauti Fondo paramą. Fondo parama papildomiems asmenims perduodama tik sulaukus teigiamo atsakymo iš Maisto banko atsakingo darbuotojo;
30.3. Centrui, Kupiškio rajono šv. Kazimiero vaikų globos namams, bendruomeniniams vaikų globos namams, VšĮ Kupiškio vaikų dienos centrui, neįgaliųjų nevyriausybinėms organizacijoms, Kupiškio r. švietimo pagalbos tarnybai, Panevėžio dekanato Kupiškio Caritas ir kitoms įstaigoms, teisės aktų nustatyta tvarka teikiančioms socialines paslaugas Savivaldybėje, arba grąžinti Maisto bankui;
30.4. asmenims, Kupiškio rajono savivaldybės administracijos direktoriaus įsakymu pripažintiems nukentėjusiais nuo karo ir gaivalinių nelaimių, gaisrų, ekologinių katastrofų, epidemijų, užkrečiamųjų ligų protrūkių, arba asmenims, kuriems, Kupiškio rajono savivaldybės ir valstybės lygmeniu paskelbus ekstremaliąją situaciją, būtina parama maistu ir (ar) būtinojo asmeninio vartojimo prekėmis; 
30.5. Į Lietuvos Respubliką iš kitų valstybių dėl represijų, persekiojimų, karo, gaivalinių nelaimių, gaisrų, ekologinių katastrofų, epidemijų, užkrečiamųjų ligų protrūkių atvykusiems asmenims, kuriems būtina parama maistu ir (ar) būtinojo asmeninio vartojimo prekėmis ir kurių tokios pagalbos poreikį išreiškė nevyriausybinės organizacijos ir (ar) valstybinės institucijos, teikiančios tokiems asmenims humanitarinę, apgyvendinimo ir (ar) kitą būtinąją pagalbą (toliau – organizacijos, teikiančios paramą migrantams).
31. Nepanaudotų maisto produktų (likučių) perdavimo–priėmimo aktai ir (ar) Nepanaudotų būtinojo asmeninio vartojimo prekių (likučių) perdavimo–priėmimo aktai su paramos gavėjų ar atitinkamų organizacijų parašais yra saugomi seniūnijose ir Centre, o kopijos – Maisto banke.
32. Lietuvos Respublikos Vyriausybei paskelbus karantiną ir (arba) valstybės lygio ekstremaliąją situaciją visoje Lietuvos Respublikos teritorijoje arba Kupiškio rajono savivaldybėje, Kupiškio rajono savivaldybės administracijos direktoriui paskelbus savivaldybės lygio ekstremaliąją situaciją savivaldybėje, asmenų, kurie yra įtraukti į paramos gavėjų sąrašus, parašai paramos gavėjų sąrašuose, Nepanaudotų maisto produktų (likučių) ir Nepanaudotų būtinojo asmeninio vartojimo prekių (likučių) perdavimo–priėmimo aktuose nerenkami. Tai, kad parama atsiimta, šiuose dokumentuose pažymi už jos dalijimą atsakingi seniūnijų ir Centro darbuotojai. 
33. Neišdalinta parama turi būti paskirstyta ne vėliau kaip 30 kalendorinių dienų iki jų galiojimo termino pabaigos.
	34. Skyriaus atsakingas darbuotojas Maisto bankui pateikia paramos gavėjų skaičių Savivaldybėje iki Jungtinės veiklos sutartyje tarp Savivaldybės, Europos socialinio fondo agentūros (toliau – Projekto vykdytojas) ir  Maisto banko  (toliau – Sutartis) nustatytos datos.
	35. Jeigu dalijant paramos pakuotė prayra, suplyšta, sudūžta ar kitokiu būdu yra pažeidžiama (kai nėra tiekėjo kaltės ir atsakomybės) ir parama tampa netinkama vartoti ir (ar) naudoti žmogui, perduoti institucijoms, toks paramos netekimas laikomas nurašymu.
	36. Maisto dalijimo vietose, į kurias pristatoma parama, yra toleruojamas iki 0,1 proc. paramos nurašymas nuo visų į tą dalijimo vietą pristatytos paramos vienetų skaičiaus konkretaus dalijimo metu. Visos su parama nurašymu susijusios išlaidos, kurios neviršija 0,1 proc., yra laikomos tinkamomis finansuoti.
	37. Maisto dalijimo vietose, į kurias pristatoma parama, yra toleruojamas iki 0,1 proc. paramos nurašymas nuo visų į tą dalijimo vietą pristatytos paramos vienetų skaičiaus konkretaus dalijimo metu. Visos su paramos nurašymu susijusios išlaidos, kurios neviršija 0,1 proc., yra laikomos tinkamomis finansuoti.
	38. Nurašymo atveju yra pildomi ir pasirašomi Netinkamų vartoti ir (ar) naudoti maisto ir (ar) būtinojo asmeninio vartojimo prekių nurašymo aktai, kuriuos pildo ir saugo Centras ir seniūnijos.
V SKYRIUS
BAIGIAMOSIOS NUOSTATOS

39. Ginčai, kilę dėl paramos paskirstymo ir dalijimo, sprendžiami bendradarbiaujant Skyriaus, Centro, seniūnijų atsakingiems darbuotojams ir Maisto banko atstovams.
40. Už asmenų, besikreipiančių dėl paramos, atitikimo labiausiai skurstančių asmenų atrinkimo kriterijams vertinimą, teisingą paramos gavėjų sąrašų sudarymą bei bylų tvarkymą ir saugojimą atsako seniūnijų ir Centro atsakingi darbuotojai.
41. Seniūnijų, Centro atsakingų darbuotojų ir Maisto banko darbuotojų veiksmus dėl netinkamo prašymų priėmimo, gavėjų sąrašų sudarymo, paramos dalijimo, Kupiškio rajono savivaldybės gyventojai gali apskųsti Kupiškio rajono savivaldybės administracijos direktoriui.
42. Pasikeitus šiame Tvarkos apraše nurodytiems teisės aktams, tiesiogiai taikomos naujos tų aktų nuostatos.
43. Duomenų valdytojai asmens duomenis privalo tvarkyti vadovaudamiesi 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas) ir Lietuvos Respublikos asmens duomenų teisinės apsaugos įstatymu. Duomenų subjektų teisės įgyvendinamos Reglamente ir duomenų valdytojo, į kurį kreipiamasi dėl duomenų subjekto teisių įgyvendinimo, nustatyta tvarka.


____________________________________







